ไปหามา บอกหูชั้นนอกอักเสบค่ะ (ด้านซ้าย) และได้ยาฆ่าเชื้อ+ยาละลายขี้หูมา อยากทราบว่า 1.ถ้าใช้ยาละลายขี้หูแล้วจำเป็นต้องไปดูดออกไหมคะ เพราะไม่ได้พูดถึงเรื่องดูดหรือไม่ดูดเลยค่ะ 2.ต้องใช้ยาประมาณกี่วันคะ ตอนนี้ใช้มา 10วันแล้วค่ะ อาการปวดบวมดีขึ้นมาก แต่ยังรู้สึกหูอื้อเป็นบางครั้งแบบนานๆทีและรู้สึกคันๆค่ะ 3.ด้านขวา เมื่อสองวันก่อนมีอาการคล้ายๆกัน แต่ตอนนี้เป็นปกติแล้ว ต้องใช้ยาหยอดป้องกันไหมคะ
สวัสดีค่ะ อาการหูชั้นนอกอักเสบมักจะเกิดภายหลังการแคะหู หรือหลังจากมีน้ำเข้าหูแล้วพยายามเช็ดหูรุนแรงเกินไป อาการมักมาด้วยปวดในหู หูอื้อ มีน้ำเหลืองเยิ้มคล้ายหูแฉะ เป็นต้นการรักษาคือการใช้ยาปฏิชีวนะหยอดเฉพาะที่ประมาณ 7-14 วันขึ้นกับความรุนแรงของโรคและยาที่ใช้ แนะนำว่าใช้ตามที่ฉลากแนะนำหรือตามที่แพทย์ผู้รักษาแจ้ง ไม่มีความจำเป็นต้องดูดหูในผู้ป่วยทุกราย หากสารคัดหลั่งไม่ได้ออกมามาก การใช้ยาหยอดอย่างเดียวก็อาจจะเพียงพอ หากใช้ยาจนครบแล้ว ยังมีอาการปวดหู ได้ยินผิดปกติ หรือมีสารคัดหลั่งผิดปกติไหลจากหู ควรกลับไปพบแพทย์อีกครั้งในระหว่างนี้ไม่ใช้น้ำฉีดเข้าหูโดยตรง หลีกเลี่ยงการไปว่ายน้ำไปก่อน